Valeri Roštšenko

Valeri Roštšenko (vene keeles Валерий Рощенко) (sündinud 17. novembril 1939 Stavropoli krais) on Eesti-vene kirjanik ja kaugsõidukapten.

Elulugu

1961 aastal lõpetas ta Rostovis Doni ääres merekooli ning on töötanud meremehena Atlandi ja Vaiksel ookeanil, Kaug-Idas, Jaapanis, Hiinas, Aafrikas, Kamtšatkal ja Alaskal.
1967 aastal lahkus sadamalinnast Vladivostok ja asus edasi õppima kirjandust Maksim Gorki nimelises Kirjandusinstituudis Moskvas. Seal tutvus ta Eesti prosaisti Jaan Kruusvalliga, kellega sõbralikud suhte jätkusid hiljem ka Eestis.
1973 peale instituudi lõpetamist, saamata tolleaegset Venemaa riiklikku suunamist (kuna ei astunud NLKP liikmeks) otsustas ta sõita Tallinnasse. V. Roštšenko on ühes autobiograafilises intervjuus kirjeldanud, et Eesti valis ta lõpppunktiks selle järgi, et noore kursandina 1959. aastal purjelaeva Mendelejev peal praktikal olles külastas ta Saaremaad ja Pärnu linna ning Eesti ja selle rahvas jättis talle südamliku mulje.
1981 astus ta Eesti Ajakirjanike Liidu liikmeks. Tema mereteemalisi jutustusi ja reportaaže on avaldatud nii üleliidulistes kui ka vabariiklikes ajalehtedes ja ajakirjades (nt Таллинн, Морской флот, Рыбак Эстонии, Вечерний Таллинн, Молодежь Эстонии). Ta võttis osa mereteemaliste kirjanike (marinistid) kokkutulekutest, konverentsidest ja seminaridest Moskvas, Kaliningradis, Arhangelskis.
1989.–2006. aastal töötas ta Eesti Kalatööstuse ja Eesti Merelaevanduse kaubalaevadel Vilsandi, Kassari, Kapten Voolens, Mehhaanik Kruul, Kurkse, Muuga, Fryderyk Chopin, Manjuško, Sea Pink, Peipsi, Saadjärv ja Pärnu nii kaptenina kui ka kapteni abina.
Valeri Roštšenko elab alates 1996. Paldiski linnas Eestis.

Looming

1977–78, ajaleht Молодежь Эстонии, lood «Мясо акулы» ("Hai liha"), «Ночи открытого моря» ("Avamere ööd").
1980 – ajakiri Морский флот, Moskva, lugu «Первый закон моря» ("Esimene mere seadus").
1982 – ajakiri Tallinn, lood «Любовь» ("Armastus"), «Мой маленький капитан» ("Minu väike kapten").
1982 – artikkel Литературная газета, Moskva, «Большая рыба» ("Suur kala").
1982 – ajaleht Известия, Moskva, «Морские этюды и размышления» ("Mere etüüdid ja peegeldused").
1990 – ajaleht Eesti Kalur, essee «На рыбалку к берегам Африки» ("Aafrika kallastele kala püüdma").
1993 – ajaleht Молодежь Эстонии, artikkel «Господи, это – мы!» ("Issand - see oleme meie!") tõlgiti ka ajalehte Noorte Hääl.
1999 – romaan «Романс с голубоглазой Эстонией» ("Romaan sinisilmse Eestiga)", Tallinn, Apollo.
2001 – lugude kogumik «Матросские рассказы» ("Meremehe lood"), Tallinn, Apollo.
2007 – ajaleht Молодежь Эстонии, artikkel «Бронзовый солдат и мы» ("Pronkssõdur ja meie").
2016 – väljavõtted romaanist «Морская волчица» ("Mere hunditar"), kogumikus «Радуга над мысом Пакри» ("Vikerkaar Pakri poolsaare kohal"), Paldiski.
2012 – eepiline romaan nelja raamatu sari «Одиссея нашей эры» ("Meie ajastu Odüsseia" / "Odyssey of Our Era") käsikirja vormis.
2016 – ajalooline draama «Рогервик» ("Rogervik") käsikirja vormis.
2016 – komöödia «Миллениум на «Балтике» ("Millennium" Baltikumis) käsikirja vormis.
2019 – näidend "Paldiski", eesti keelde tõlkinud Tiit Alte, ettevalmistusel ja esietendus planeeritud 2020.
Valeri Roštšenko loomingut ja esinemist haldab Addicere OÜ.